AIŠKINAMASIS RAŠTAS

Dėl audito įmonės išrinkimo uždarosios akcinės bendrovės „Molėtų švara“ 2015 metų finansinių ataskaitų rinkinio auditui atlikti

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų švara“ (toliau – Bendrovė”) 2015 m. spalio 1 d. raštu Nr. S-252 „Dėl audito įmonės išrinkimo“ prašo išrinkti audito įmonę 2015 metų finansinių ataskaitų rinkinio auditui atlikti. Bendrovė raštu apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. Prie rašto pridedama audito įmonių pasiūlymai. Už 2015 m. finansinių ataskaitų rinkinio audito atlikimą Bendrovėje mažiausią kainą - 1150,0 (be PVM) eurų – pasiūlė uždaroji akcinė bendrovė „Analitika“.

Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, visuotinis akcininkų susirinkimas (šiuo atveju – Molėtų rajono savivaldybės taryba) priima sprendimą dėl audito įmonės išrinkimo ir nustato audito paslaugų apmokėjimo sąlygas.

Parengto sprendimo projekto tikslas – išrinkti audito įmonę Bendrovės 2015 metų finansinių ataskaitų rinkinio auditui atlikti ir nustatyti audito paslaugų apmokėjimo sąlygas.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 24 punktas, 4 dalis;

Lietuvos Respublikos akcinių bendrovių įstatymo 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Atliktas Bendrovės 2015 metų finansinių ataskaitų rinkinio auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą Bendrovė iš savo biudžeto lėšų sumokės 1150 (be PVM) eurų.

**6. Vykdytojai, įvykdymo terminai**

Sprendimo vykdytojas – UAB „Molėtų švara“.

Parengė

Aldona Rusteikienė

Turto skyriaus vedėja